**6-րդ կրթական հարթակ**

**6-րդ շաբաթ**

**Նախորդ դասի ստուգում։**

**Դասասկզբյան հարց ու պատասխան աշակերտների հետ**

* **Դասը սկսել դպրոցի ուխտով։** *Անհրաժեշտության դեպքում ուխտի տեքստը նորից մեկնաբանել։*

**Քերականություն- Ձայնավորների ուղղագրությունն ու ուղղախոսությունը։ *Է-Ե* ձայնավորների ուղղագրությունն ու ուղղախոսությունը (էջ 27-28):**

* Որոնք են ***ա, ի, ու*** ձայնավորների ուղղագրության ու ուղղախոսության կանոնները։
* ***Է-Ե*** ձայնավորների ուղղագրության և ուղղախոսության առանձնահատկությունները։

**Գրականություն - Ուրիշի համար փոս փորողը ինքը կընկնի մեջը /Արտաշես Նազինյան/ /էջ 21/ ։**

1. Ի՞նչ հայտնի բառերով է սկսվում հեքիաթը:
2. Հարուստ մարդուն ինչպե՞ս է նկարագրում հեղինակը։ Ի՞նչ ուներ նա։
3. Ինչպե՞ս է հեղինակը նկարագրում հարուստ մարդու երկու տղաներին։
4. Ո՞ր բառերն են համապատասխանում  մեծ եղբորը.

*հոգատար, եսասեր, անխիղճ, բարի  (անխիղճ, եսասեր)*

1. Ո՞ր բառն է բնութագրում փոքր եղբորը.

*ազնիվ, խաբեբա, դանդաղաշարժ, աշխատասեր (ազնիվ, աշխատասեր)*

**Բառագիտություն**

* **Վերհիշել հետևյալ դարձվածքների իմաստը՝**
  + *Լեղաճաք լինել - Վախենալ*
  + *աշխարհով մեկ լինել – շատ ուրախանալ*
  + *ականջ դնել - լսել*
  + *սիրտը հովանալ  - հանգստանալ*
* **Վերհիշել հետևյալ արտահայտությունների իմաստը՝**
  + *Հայհայը գնացել, վայվայն է մնացել – լավ օրերը գնացել, վատ օրերն են մնացել։*
  + *Գլուխը պահել – ապրելու համար պայմաններ ստեղծել։*
  + *Չուտես, չխմես, դրանց մտիկ անես – աննկարագրելի գեղեցիկ բանի մասին է ասվում։*
  + *Մեծ կտոր ականջը թողնել – այնքան մանրացնել, որ կտորներից ամենամեծը ականջը մնա։*
  + *Ուրիշի համար փոս փորողը ինքը կընկնի փոսը – այլ մարդկանց վատություն անելն ու վատ վերաբերելը անխուսափելիորեն շրջվում է մարդու դեմ*
* **Վերհիշել հետևյալ բառերի նշանակությունները՝**
  + - * *Ձրիակեր – ծույլ ու անբան մարդ*
* *պարապ-սարապ – առանց որևէ գործ անելու*
* *մարգարիտ – ծովի տակից հանվող թանկարժեք քար*
* *քարայր - քարանձավ*
* *ծլկել – աննկատ փախչել*
* **Վերհիշել հետևյալ բառերի հոմանիշները՝**
* *Հերիք - բավական*
* *Քարայր - քարանձավ*
* *Ահ - վախ*
* *Սար - լեռ*
* *Հովիվ – հոտաղ*
* **Վերհիշել հետևյալ բառերի հականիշները՝**
* *Հարուստ - աղքատ*
* *Հիվանդանալ - առողջանալ*
* *Ձրիակեր - աշխատասեր*
* *Գտնել - կորցնել*
* *Կառուցել – քանդել*

**Մշակույթ – Մեսրոպ Մաշտոց**։ Դասն ամփոփել հետևյալ հարցերով՝

* *Ո՞վ է Մեսրոպ Մաշտոցը։*
* *Որտե՞ղ է ծնվել Մեսրոպ Մաշտոցը։*
* *Ի՞նչ լեզուներով էին վարում գրագրությունները արքունիքում։*
* *Ինչպիսի՞ն էր Հայաստանի վիճակը Մեսրոպ Մաշտոցի արքունիքում ծառայության տարիներին։*
* *Ո՞ր թվականներին Մեսրոպը կազմեց հայերենի այբուբենը։*
* *Քանի՞ տառ ուներ այբուբենը սկզբում։*
* *Որտե՞ղ է թաղված Մեսրոպ Մաշտոցը։*

***Նոր դաս։***

* **ԴԳ, Մայրենի 5, էջ 30 - «Մուրացկանը և հարուստը» Լևոն Խեչոյանի մշակմամբ**
* **Բառագիտություն –** *ունևոր, խրճիթ, կճուճ, սողնակ, համակրել* բառերի բացատրությունները, թեմատիկ հոմանիշներն ու հականիշները
* **Քերականություն – Ձայնավորների ուղղագրություն։ Օ-Ո** ձայնավորների ուղղագրությունն ու ուղղախոսությունը (էջ 34)
* **Մշակույթ –** **Սուրբ թարգմանչաց տոն**

***Հարցեր և առաջադրանքներ առարկայի չափորոշչային նվազագույն պահանջների կատարումը ստուգելու համար.***

***«Մուրացկանը և հարուստը» Լևոն Խեչոյանի մշակմամբ /էջ 30/ ։***

* Հեքիաթը բաժանիր մասերի և քո բառերով պատմիր այդ հատվածների բովանդակությունը:
* Քո կարծիքով ինչի՞ համար է փողը։
* Ինչու՞ էր մուրացկանը հավաքում դրամները, իսկ ինքն ապրում փալասների մեջ։
* Ո՞ր հերոսին ես համակրում։ Ինչու՞։
* Համամի՞տ ես թագավորի վճռի հետ։ Եթե դու թագավոր լինեիր, ի՞նչ կանեիր։

**Բառագիտություն**

* Բառատետրում (բացատրական մասում) արտագրել և սովորել հետևյալ բառերն ու *դրանց բացատրությունները*
* *Ունևոր – հարուստ մարդ*
* *Խրճիթ – փոքրիկ, աղքատիկ տնակ*
* *Կճուճ – կավե աման, անոթ*
* *Սողնակ – քաշովի կողպեք*
* *Համակրել – դուրը գալ*
* Բառատետրում գրել և սովորել հետևյալ բառերի հոմանիշները
* *Գլխի ընկնել - հասկանալ*
* *Անմիջապես – անհապաղ*
* *Սպիտակ - ճերմակ*
* *Զարմանալ - ապշել*
* *Շոյել - փայփայել*
* Բառատետրում գրել և սովորել հետևյալ բառերի հոմանիշները
* *Պինդ - թույլ*
* *Համեղ - անհամ*
* *Իջնել - բարձրանալ*
* *Ողբալ - ուրախանալ*
* *Որոնել - գտնել*

***Քերականություն-* Ձայնավորների ուղղագրությունն ու ուղղախոսությունը։ *Օ-Ո* ձայնավորների ուղղագրությունն ու ուղղախոսությունը (էջ 34-35):**

* Բառասկզբի **Օ** հնչյունը գրվում է **Օ** տառով։ Օրինակ՝ **օ**րոր, **օ**ր, **օ**գնել և այլն։
* Բացառություն են կազմում **ո**վ-**ո**վքեր բառերը, երբ բառասկզբում արտասանում ենք **Օ**, գրում ենք **Ո**։
* Բառամիջում **Օ** գրվում է այն դեպքում, երբ **Օ**-ն արմատի սկզբնատառն է։ Օրինակ՝ կես**օ**ր, ան**օ**գնական, տն**օ**րեն և այլն։
* Մյուս բոլոր դեպքերում բառամիջում լսվում է **Օ**, գրվում է **Ո**։ Օրինակ՝ ցորեն, ձկնորս, երեկո, ամանորյա և այլն։
* Բառասկզբում գրվում է **Ո**, երբ լսվում է **ՎՕ**։ Օրինակ՝ **ո**սկի, **ո**րակ, **ո**րոշել և այլն։
* Բաղաձայնից հետո **Ո** տառը արտասանվում է **Օ**։ Օրինակ՝ անորակ, ութոտնուկ և այլն։
* Բառամիջում ձայնավորից հետո գրվող **Ո**-ն արտասանվում է **ՎՕ**։ Օրինակ՝ հնաոճ․ բազմաոստ և այլն։

**Հարցերին պատասխանելու կամ առաջադրանքները կատարելու համար սովորողը պետք է իմանա․**

* Որոնք են Օ-Ո ձայնավորների ուղղագրության ու ուղղախոսության կանոնները։

**Հարցերին պատասխանելու կամ առաջադրանքները կատարելու համար սովորողը պետք է կարողանա․**

* Սահմանել, թե որոնք են Օ-Ո ձայնավորների ուղղագրության ու ուղղախոսության կանոնները։
* Թվել Օ-Ո ձայնավորների ուղղագրության և ուղղախոսության առանձնահատկությունները։
* Մասնակցի խմբային աշխատանքներին։

**Հանձնարարություններ**

* Կատարել Դասագրքից՝ էջ 36-ի վարժություն **3, 4։**

***Մշակույթ* – Սուրբ Թարգմանչաց տոն։**

Սուրբ Թարգմանչաց տոն (ամբողջական անվանումը՝ Սրբոց թարգմանչաց վարդապետացն մերոց), հայ ժողովրդի ազգային-եկեղեցական տոներից է, նշվում է Սուրբ Խաչի տոնի չորրորդ կիրակիին հաջորդող շաբաթ օրը։ Խորհրդանշում է հայոց գրերի գյուտը, Աստվածաշնչի հայերեն առաջին թարգմանությունը, թարգմանչաց շարժումն ու հայ դպրության սկիզբը։

Հայ առաքելական եկեղեցին «Սրբոց թարգմանչաց վարդապետացն մերոց» անվան ներքո տոնում է վեց թարգմանիչների՝ Մեսրոպ Մաշտոցի, նրա ավագ ու կրտսեր աշակերտների՝ Եղիշեի, Մովսես Խորենացու, Դավիթ Անհաղթի, ինչպես նաև Գրիգոր Նարեկացու և Ներսես Շնորհալու հիշատակը։

Հայերեն առաջին թարգմանական գրականությունը եղել է Աստվածաշունչը։ Ֆրանսիացի գիտնական Լա Կրոզը այն անվանել է «Թագուհի թարգմանչաց»։ Թարգմանիչներն Աստվածաշունչը թարգմանում էին լրացումներով, ինչպես նաև տարբեր թարգմանված եզրերի ներմուծմամբ։ Թարգմանության մի մասը կատարվել է ասորերենից, իսկ մյուս մասը՝ հունարենից։

**Հարցերևառաջադրանքներառարկայիչափորոշչայիննվազագույնպահանջներիկատարումըստուգելուհամար*.***

* Ե՞րբ է Հայ Առաքելական Սուրբ Եկեղեցին տոնում Սուրբ Թարգմանչաց տոնը։
* Ու՞մ են հիշատակում տոնի ընթացքում։
* Ինչու՞ են նշված անձինք կոչվում «թարգմանիչներ»։
* Ո՞րն է եղել կարևորագույն թարգմանությունը հայ թարգմանչության պատմության մեջ և ինչպե՞ս են կոչել այն։
* Ո՞ր լեզուներից է հայերեն թարգմանվել Աստվածաշունչը։